PMIndiaData/PMIndiaSum huggingface dataset:
প্রধানমন্ত্রী আগামীকাল মহারাষ্ট্র সফর করবেন

প্রধানমন্ত্রী শ্রী নরেন্দ্র মোদী আগামীকাল ১৬ ফেব্রুয়ারি মহারাষ্ট্রের যভৎমল এবং ধুলে সফর করবেন। তিনি রাজ্যের একগুচ্ছ উন্নয়নমূলক প্রকল্পের সূচনা করবেন। যভৎমল-এ সফরকালে তিনি নান্দেদ-এ একটি একলব্য আদর্শ আবাসিক স্কুলের উদ্বোধন করবেন। এছাড়া প্রধানমন্ত্রী আবাস যোজনা (পিএমএওয়াই)-এর আওতায় ই-গৃহপ্রবেশ প্রকল্পে নির্বাচিত কয়েকজন সুবিধাপ্রাপকের হাতে বাড়ির চাবি তুলে দেবেন। অন্যদিকে ভিডিও লিঙ্কের মাধ্যমে প্রধানমন্ত্রী অজনি (নাগপুর)-পুনে ট্রেনের যাত্রা সূচনা করবেন। কেন্দ্রীয় সড়ক তহবিলের নির্মীয়মান কয়েকটি সড়ক নির্মাণ প্রকল্পের ভিত্তিপ্রস্তরও স্হাপন করবেন। এছাড়া মহারাষ্ট্র রাজ্য গ্রামীণ জীবন জীবিকা মিশনের অধীনে মহিলা স্বনির্ভর গোষ্ঠীগুলিকে শংসাপত্র/চেক প্রদান করবেন। ধুলে-তে প্রধানমন্ত্রী পিএমকেএসওয়াই কর্মসূচির অধীনে লোয়ার পানাজারা মিডিয়াম প্রকল্পের উদ্বোধন করবেন। এই প্রকল্প থেকে ধুলে জেলার ২১টি গ্রামের ৭৫৮৫ হেক্টর জমিতে সেচের সুবিধা দেওয়া সম্ভব হবে। প্রধানমন্ত্রী এদিন সুলওয়াড়ে জামফল কানোলি উত্তোলন সেচ প্রকল্পের ভিত্তিপ্রস্তর স্হাপন করবেন। এই প্রকল্প রূপায়িত হলে তাপি নদী থেকে বর্ষার মরশুমে প্রায় ১২৪ দিন জল তুলে তা থেকে জেলার ১০০টি গ্রামের ৩৩ হাজার ৩৬৭ হেক্টর জমিতে সেচের ব্যবস্হা করা সম্ভব হবে। প্রধানমন্ত্রী এদিন ধুলে শহরে অম্রুত প্রকল্পের আওতায় একটি জল সরবরাহের ব্যবস্হার ভিত্তিপ্রস্তর স্হাপন করবেন। অন্যদিকে ধুলে থেকে নারদানা এবং জলগাঁও থেকে মন্মাড পর্যন্ত তৃতীয় রেলপথের ভিত্তিপ্রস্তর স্হাপন করবেন। এছাড়াও ভিডিও লিঙ্কের মাধ্যমে তিনি ভুসওয়াল-বান্দ্রা খান্দেশ এক্সপ্রেস ট্রেনের যাত্রা সূচনা করবেন। প্রধানমন্ত্রী এদিন জলগাঁও থেকে উধানার মধ্যে ডবল লাইন এবং বৈদ্যুতিকীকরণের সূচনা করবেন। /…
প্রধানমন্ত্রী আগামীকাল বারাণসী সফর করবেন

শুক্রবার বারাণসী সফরে যাবেন প্রধানমন্ত্রী শ্রী নরেন্দ্র মোদি। শহরে পৌঁছানোর পর বারাণসীতে রিক্সা সংঘ কর্তৃক আয়োজিত একটি অনুষ্ঠানে তিনি যোগ দেবেন এবং ‘প্রধানমন্ত্রী জন ধন যোজনা’য় একটি প্যাকেজ ৬০২টি পরিবারের হাতে তুলে দেবেন। এদিন তিনি ৫০১টি প্যাডেল রিক্সা এবং ১০১টি ই-রিক্সা বিতরণ করবেন। এছাড়াও, রিক্সা চালক, ঠেলাগাড়ি ও ফেরিওয়ালাদের মধ্যে ১০০০টি সৌর লন্ঠন তিনি বিতরণ করবেন। এরপর , এদিনের অনুষ্ঠানে সুবিধাভোগীদের উদ্দেশ্যে তিনি ভাষণ দেবেন। এই অনুষ্ঠানের পর, ডিএলডব্লু ময়দানে আয়োজিত জনসভায় প্রধানমন্ত্রী শ্রী নরেন্দ্র মোদি সুসংহত শক্তি বিকাশ প্রকল্প (ইন্টিগ্রেটেড পাওয়ার ডেভেলেপমেন্ট স্কীম)-এর উদ্বোধন করবেন। কয়েকটি পরিকাঠামো সম্বন্ধীত প্রকল্পের শিলান্যাসও করবেন তিনি। বেনারস হিন্দু বিশ্ববিদ্যালয়ের ট্রমা কেন্দ্রটি প্রধানমন্ত্রী রিমোর্ট নিয়ন্ত্রিত পদ্ধতিতে জাতির উদ্দেশ্য উৎসর্গ করবেন এবং একই পদ্ধতিতে রামনগর ডাকঘরে যাত্রী সংরক্ষণ সুবিধারও তিনি উদ্বোধন করবেন।
ওনাম উপলক্ষে দেশবাসীকে প্রধানমন্ত্রীর শুভেচ্ছা

নয়াদিল্লি, ২১ অগাস্ট, ২০২১ প্রধানমন্ত্রী শ্রী নরেন্দ্র মোদী ওনাম উপলক্ষে দেশবাসীকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন, “ইতিবাচকতা, প্রাণবন্ততা, সৌভ্রাতৃত্ব ও সম্প্রীতির সঙ্গে সম্পর্কিত ওনাম উৎসবের বিশেষ এই মুহূর্তে শুভেচ্ছা। আমি প্রত্যেকের সুস্বাস্থ্য ও মঙ্গলময় জীবন কামনা করি”।
কানাডারভাবী প্রধানমন্ত্রী শ্রীজাস্টিন ত্রুদো’রসঙ্গে প্রধানমন্ত্রীর টেলিফোনেআলাপচারিতা

প্রধানমন্ত্রীশ্রী নরেন্দ্র মোদী কানাডারলিবারেল পার্টির নেতা ও দেশেরভাবী প্রধানমন্ত্রী শ্রীজাস্টিন ত্রুদো’রসঙ্গে টেলিফোনে কথা বলেনবুধবার।কানাডার সদ্য সমাপ্তনির্বাচনে তাঁর দল লিবারেলপার্টিকে জয়ের পথে নিয়ে যাবারজন্য শ্রী ত্রুদো’কেপ্রধানমন্ত্রী উষ্ণ অভিনন্দনজানান। গতএপ্রিলে তাঁর কানাডা সফরেরসময় প্রধানমন্ত্রী শ্রীত্রুদোর সঙ্গে তাঁর বৈঠকেরকথা উল্লেখ করেন এবং বলেন, ভারত-কানাডাসম্পর্ক গণতন্ত্র,বহুত্ববাদ, আইনেরশাসন এবং জনসাধারণের মধ্যেঘনিষ্ঠ সম্পর্কের মতো অভিন্নকাঠামোর ওপর দাঁড়িয়ে আছে।আগামীদিনে কানাডার সঙ্গে সমরকৌশলগত সম্পর্ক আরও এগিয়েনিয়ে যাওয়ার বিষয়ে ভারত উচ্চঅগ্রাধিকার দেয় বলে তিনিজানান। শ্রীত্রুদো প্রধানমন্ত্রীকে তাঁরসংবর্ধনার জন্য ধন্যবাদ জানান।শ্রী ত্রুদো প্রধানমন্ত্রীরসঙ্গে ভারত-কানাডারসম্পর্ককে আরও মজবুত করতেএকসঙ্গে কাজ করার বিষয়ে অভিপ্রায়ব্যক্ত করেন। প্রধানমন্ত্রীশ্রী ত্রুদো’কেসরকারিভাবে ভারত সফরে আসারআমন্ত্রণ জানালে, তিনিতা আন্দের সঙ্গে গ্রহণ করেন।উভয় নেতাই আসন্ন জি-২০শীর্ষ বৈঠক ও সি.ও.পি. শীর্ষসম্মেলনের ফাঁকে সাক্ষাৎকরতে সম্মত হন।
ভারতীয় পুরাতাত্ত্বিক বিভাগের নতুন সদর দপ্তর ভবনের আগামীকাল উদ্বোধন করবেন প্রধানমন্ত্রী

নয়াদিল্লির তিলক মার্গে আগামীকাল অর্থাৎ ১২ জুলাই ভারতীয় পুরাতত্ত্ব বিভাগ (এএসআই)-এর একটি নতুন সদর দপ্তর ভবনের উদ্বোধন করবেন প্রধানমন্ত্রী শ্রী নরেন্দ্র মোদী। সদর দপ্তরের এই নতুন ভবনটিতে বিদ্যুৎ সাশ্রয়ী আলো এবং বৃষ্টির জল পুনর্ব্যবহারের উপযোগী করে তোলার ব্যবস্থা সহ নানা অত্যাধুনিক প্রযুক্তিতে সাজিয়ে তোলা হয়েছে। প্রায় দেড় লক্ষ বই ও সাময়িক পত্র-পত্রিকা সংগ্রহের ব্যবস্থা সহ একটি কেন্দ্রীয় পুরাতাত্ত্বিক গ্রন্থাগারও থাকবে এই নতুন ভবনে।
বিপর্যয় প্রতিরোধী পরিকাঠামো গড়ে তোলার জন্য আন্তর্জাতিক জোট গঠনে মন্ত্রিসভার অনুমোদন

বিপর্যয় প্রতিরোধী পরিকাঠামো গড়ে তোলার জন্য আন্তর্জাতিক জোট (সিডিআরআই) গঠনের পাশাপাশি নতুন দিল্লিতে জোটের একটি সচিবালয় স্হাপনের ব্যাপারে কেন্দ্রীয় মন্ত্রিসভার কর্ম-পরবর্তী অনুমোদন মিলেছে। বুধবার নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত হয়। উল্লেখ করা যেতে পারে, প্রধানমন্ত্রী গত ১৩ আগস্ট এই জোট গঠনের পাশাপাশি, সচিবালয় স্হাপনের প্রস্তাব অনুমোদন করেন। মার্কিন যুক্তরাষ্ট্রের নিউ ইয়র্কে আগামী ২৩ সেপ্টেম্বর রাষ্ট্রসঙ্ঘের জলবায়ু পরিবর্তন সংক্রান্ত শীর্ষ সম্মেলনে বিপর্যয় প্রতিরোধী পরিকাঠামোর জন্য আন্তর্জাতিক জোটের সূচনার প্রস্তাব করা হয়েছে। রাষ্ট্রসঙ্ঘের মহাসচিব আয়োজিত এই শীর্ষ সম্মেলনে বিভিন্ন দেশের রাষ্ট্রপ্রধানদের জলবায়ু পরিবর্তন ও বিপর্যয় মোকাবিলায় প্রচেষ্টা সম্পর্কে অবহিত করা হবে। এই প্রেক্ষিতে সিডিআরআই-এর প্রয়োজনীয়তার বিষয়টিও উত্থাপিত হবে। সিডিআরআই গঠনের ফলে বিপর্যয়, প্রতিরোধ ও জলবায়ু পরিবর্তন সংক্রান্ত পরিকাঠামোর বিভিন্ন দিক নিয়ে অভিজ্ঞতা ও জ্ঞান সঞ্চয়ের পাশাপাশি তথ্যের আদান-প্রদানের ক্ষেত্রে এক উপযুক্ত মঞ্চ গড়ে উঠবে। এমনকি, কারিগরি বিশেষজ্ঞদেরও একত্রিত করা সম্ভব হবে। এরফলে বিপর্যয়ের ঝুঁকি হ্রাস ও আর্থিক চাহিদা অনুযায়ী জোটভুক্ত দেশগুলিতে প্রয়োজনীয় পরিকাঠামো গড়ে তোলা ও তাদের দক্ষতা বৃদ্ধিতে এক কার্যকর ব্যবস্হা গড়ে উঠবে। /…
বড়দিন উপলক্ষে দেশবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী বড়দিন উপলক্ষে দেশবাসীকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, “প্রত্যেককে বড়দিনের শুভেচ্ছা। ভগবান যীশু খ্রীস্টের মহান শিক্ষা স্মরণ করি। সেই সঙ্গে, এক করুণাপূর্ণ এবং সামঞ্জস্যময় সমাজ গঠনেও তাঁর প্রয়াসগুলিকে স্মরণ করি”।
ব্রহ্মোস্‌ ক্ষেপণাস্ত্রের সফল উৎক্ষেপণে আনন্দিত প্রধানমন্ত্রী

সু-৩০ এমকেআই যুদ্ধ বিমান থেকে ব্রহ্মোস্‌ ক্ষেপণাস্ত্রের (এএলসিএম) সফলউৎক্ষেপণে আনন্দ প্রকাশ করেছেন প্রধানমন্ত্রী শ্রী নরেন্দ্র মোদী। এই সফলউৎক্ষেপণের সঙ্গে যুক্ত সকলকেই তিনি অভিনন্দিত করেছেন। “সু-৩০ এমকেআই থেকে এএলসিএম-এর প্রথম সফল উৎক্ষেপণে আমি আনন্দিত। এইউল্লেখযোগ্য সফল্যের সঙ্গে যুক্ত সকলকেই আমি অভিনন্দন জানাই”। – এক বার্তায় বলেছেন প্রধানমন্ত্রী।
বেনামি সম্পত্তি লেনদেন বর্জন আইন, ১৯৮৮-র আওতায় একটি বিচার বিষয়ক কর্তৃপক্ষ গঠন এবং অ্যাপিলেট ট্রাইব্যুনাল স্থাপনে কেন্দ্রীয় মন্ত্রিসভার অনুমোদন

কেন্দ্রীয় মন্ত্রিসভা বেনামি সম্পত্তি লেনদেন বর্জন আইন, ১৯৮৮-র আওতায় একটি বিচার বিষয়ক কর্তৃপক্ষ গঠন এবং অ্যাপিলেট ট্রাইব্যুনাল স্থাপনের প্রস্তাব মঞ্জুর করেছে। নতুন দিল্লীতে আজ (২৪ অক্টোবর) প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই প্রস্তাব অনুমোদিত হয়। মন্ত্রিসভার এই সিদ্ধান্তের ফলে, তিনটি শাখা বিশিষ্ট বিচার বিষয়ক একটি কর্তৃপক্ষ গঠনের পাশাপাশি একটি অ্যাপিলেট ট্রাইব্যুনাল স্থাপন করা হবে। এই কর্তৃপক্ষের পাশাপাশি তিনটি শাখা এবং অ্যাপিলেট ট্রাইব্যুনালের জন্য আধিকারিক ও কর্মী, আয়কর দপ্তর বা কেন্দ্রীয় প্রত্যক্ষ কর পর্ষদের (সিবিডিটি) বর্তমান আধিকারিক ও কর্মীদের মধ্যে থেকেই নিয়োগ করা হবে। বিচার বিষয়ক কর্তৃপক্ষ এবং অ্যাপিলেট ট্রাইব্যুনাল থাকবে জাতীয় রাজধানী অঞ্চলে দিল্লীতে। এছাড়া, কলকাতা, মুম্বাই ও চেন্নাইতে কর্তৃপক্ষের শাখা থাকবে। প্রস্তাবিত বিচার বিষয়ক কর্তৃপক্ষের সভাপতির সঙ্গে আলাপ-আলোচনার পর এ বিষয়ে প্রয়োজনীয় বিজ্ঞপ্তি জারি করা হবে। আশা করা হচ্ছে, মন্ত্রিসভার এই সিদ্ধান্তের ফলে বিচার বিষয়ক কর্তৃপক্ষের কাছে পাঠানো মামলাগুলি আরও কার্যকরভাবে পরিচালিত হবে এবং বিচার বিষয়ক কর্তৃপক্ষের আদেশদানের বিরুদ্ধে অ্যাপিলেট ট্রাইব্যুনালের কাছে দাখিল করা মামলাগুলির দ্রুত নিষ্পত্তি সম্ভব হবে। /
সন্ত্রাসবাদ মোকাবিলায় ভারত ও মরক্কোর মধ্যে যৌথ কর্মীগোষ্ঠী গড়ে তোলায় সমঝোতাপত্র স্বাক্ষর অনুমোদন করল কেন্দ্রীয় মন্তিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা সন্ত্রাসবাদ মোকাবিলায় ভারত ও মরক্কোর মধ্যে যৌথ কর্মীগোষ্ঠী গড়ে তোলার ব্যাপারে সমঝোতাপত্র স্বাক্ষরে অনুমোদন দিয়েছে। সন্ত্রাস মোকাবিলায় এই কর্মীগোষ্ঠী গঠনের ফলে সন্ত্রাসবাদী আক্রমন সংক্রান্ত হামলা নিষ্পত্তিতে তা সহায়ক হবে। দু-দেশের মধ্যে সন্ত্রাসবাদী কার্যকলাপ সংক্রান্ত তথ্য আদান-প্রদানের ভিত্তি হবে এই মউ স্বাক্ষর। /…
সর্দার বল্লভভাই প্যাটেলের পুণ্যতিথিতে শ্রদ্ধা জানালেন প্রধানমন্ত্রী

সর্দার বল্লভভাই প্যাটেলের পুণ্যতিথিতে তাঁর স্মৃতির উদ্দেশে শ্রদ্ধা জানালেন প্রধানমন্ত্রী শ্রী নরেন্দ্র মোদী। জাতির প্রতি সর্দার প্যাটেলের বিশেষ অবদান এবং ঐক্য ও সংহতির লক্ষ্যে তাঁর বিশেষ বার্তার কথা স্মরণ করেন প্রধানমন্ত্রী। সর্দার বল্লভভাই প্যাটেলের উদ্দেশে শ্রদ্ধা জানিয়ে প্রধানমন্ত্রী বলেছেন, “সর্দার প্যাটেলের পুণ্যতিথিতে তাঁকে প্রণাম জানাই। তাঁর বিশেষ অবদানের কথা আমরা স্মরণ করি। তাঁর ঐক্য ও সংহতির বার্তায় আমরা অনুপ্রাণিত”।
জাপানের প্রধানমন্ত্রী শিনজো আবে প্রধানমন্ত্রী নরেন্দ্র মোদীকে অভিনন্দন জানিয়েছেন

জাপানের প্রধানমন্ত্রী শ্রী শিনজো আবে সাধারণ নির্বাচনে শ্রী প্রধানমন্ত্রী নরেন্দ্র মোদীর বিপুল বিজয়ে অভিনন্দন জানিয়েছেন। প্রধানমন্ত্রী নরেন্দ্র মোদী জাপানের প্রধানমন্ত্রীর শুভেচ্ছার জন্য তাঁকে ধন্যবাদ জানান। আজ ২৩ জানুয়ারী ২০১৯ জাপানের প্রধানমন্ত্রী শ্রী নরেন্দ্র মোদীর দলের বিপুল বিজয়ের জন্য তাঁকে ফোন করেন। উভয় নেতার মধ্যে কথাবার্তার সময় গত ৫ বছরে ভারত-জাপান দ্বিপাক্ষিক সম্পর্ক নিবিড় করার প্রসঙ্গটি ওঠে। শান্তি, প্রগতি এবং সমৃদ্ধির লক্ষে দু-দেশের মধ্যে বিশেষ কৌশলগত এবং আন্তর্জাতিক স্তরে অংশিদারিত্বের বিষয়ে উভয় নেতা আবারও অঙ্গীকার ব্যক্ত করেছেন। আগামী মাসে ওসাকায় জি-২০ শীর্ষ সম্মেলনে দুই প্রধানমন্ত্রী সাক্ষাতের জন্য অধীর আগ্রহে অপেক্ষা করেন। এবছরের শেষে পরবর্তী ভারত-জাপান বার্ষিক শীর্ষ সম্মেলনে প্রধানমন্ত্রী নরেন্দ্র মোদী জাপানের প্রধানমন্ত্রী শিনজো আবে-কে আমন্ত্রণ জানান।
প্রাক্তন প্রধানমন্ত্রী চৌধুরী চরণ সিং-এর জন্মজয়ন্তীতে প্রধানমন্ত্রীর শ্রদ্ধার্ঘ

দেশের প্রাক্তন প্রধানমন্ত্রী চৌধুরী চরণ সিং-এর জন্মজয়ন্তীতে তাঁকে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক টুইট বার্তায় প্রধানমন্ত্রী বলেছেন, ‘চৌধুরী চরণ সিং-এর জন্মজয়ন্তীতে তাঁর প্রতি শ্রদ্ধা জ্ঞাপন করছি। কঠোর পরিশ্রমী কৃষকদের অধিকার রক্ষায় চরণ সিং-জি ছিলেন অটল। প্রান্তিক মানুষদের ক্ষমতায়নে তিনি নিরলস পরিশ্রম করে গেছেন। ভারতের গণতন্ত্রের ভিত মজবুত করতে তিনি অগ্রণী ভূমিকা পালন করেছিলেন।’
পণ্য ও পরিষেবা কর বিল –এ অনুমোদন কেন্দ্রীয় মন্ত্রিসভার

কেন্দ্রীয় পণ্য ও পরিষেবা কর বিল, ২০১৭ (সিজিএসটি বিল), সুসংবদ্ধ পণ্য ওপরিষেবা কর বিল, ২০১৭ (আইজিএসটি বিল), কেন্দ্রশাসিত অঞ্চলগুলির ক্ষেত্রে পণ্য ওপরিষেবা কর বিল, ২০১৭ (ইউটিজিএসটি বিল) এবং পণ্য ও পরিষেবা কর (রাজ্যগুলিকে ক্ষতিপূরণ দান সম্পর্কিত) বিল, ২০১৭ আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রসঙ্গত উল্লেখ্য, ঐ চারটি বিল এর আগেই অনুমোদন লাভ করেছে পণ্য ও পরিষেবাকর পরিষদের। এজন্য বিভিন্ন দফায় গত ছ’মাসে পরিষদের বারোটি বৈঠক অনুষ্ঠিত হয়। পণ্য ও পরিষেবা কর দ্রুত চালু করতে প্রতিশ্রুতিবদ্ধ কেন্দ্রীয় সরকার।অর্থনৈতিক সংস্কারের লক্ষ্যে সরকার যে সমস্ত গুরুত্বপূর্ণ পদক্ষেপ গ্রহণ করেছে এটিতার মধ্যে শুধুমাত্র তাৎপর্যপূর্ণই নয়, বৃহত্তমও বটে। পণ্য ও পরিষেবা কর আগামীপয়লা জুলাই থেকে চালু করার সিদ্ধান্ত নিয়েছে পণ্য ও পরিষেবা কর পরিষদ। পণ্য ও পরিষেবা করের আওতায় যে সমস্ত ব্যবস্থা গ্রহণ করা হচ্ছে সে সম্পর্কেসারা দেশেই এক বিশেষ প্রচারাভিযান শুরু করার কথা ঘোষণা করেছিলেন কেন্দ্রীয় অর্থমন্ত্রীতাঁর বিগত বাজেট ভাষণে।
প্রধানমন্ত্রী ২ ও ৩ জানুয়ারি কর্ণাটক সফর করবেন

প্রধানমন্ত্রী শ্রী নরেন্দ্র মোদী আগামী ২ ও ৩ জানুয়ারি কর্ণাটক সফর করবেন। তুমকুরে শ্রী মোদী শ্রী সিদ্দাগঙ্গা মঠ পরিদর্শন করবেন এবং শ্রী শ্রী শিবকুমার স্বামীজির স্মরণে সংগ্রহালয়ের শিলান্যাস উপলক্ষ্যে ফলকের আবরণ উন্মোচন করবেন। শ্রী সিদ্দাগঙ্গা মঠে প্রধানমন্ত্রী পুজার্চনায় অংশ নেবেন একটি চারাগাছও তিনি রোপণ করবেন। অনুষ্ঠানে রাজ্যের মুখ্যমন্ত্রী শ্রী বিএস ইয়েদুরিয়াপ্পা এবং শ্রী সিদ্দালিঙ্গেশ্বরা স্বামী উপস্হিত থাকবেন। এছাড়াও প্রধানমন্ত্রী এক জনসভাতে ভাষণ দেবেন।
২০১৮’র কমনওয়েলথ গেমসের টেবিল টেনিসে পদক জয়ীদের সঙ্গে প্রধানমন্ত্রীর কথোপকথন

প্রধানমন্ত্রী শ্রী নরেন্দ্র মোদী আজ ২০১৮’র কমনওয়েলথ গেমসের টেবিল টেনিসে পদক জয়ীদের সঙ্গে কথা বলেন। বিজয়ী খেলোয়াড়রা আজ নতুন দিল্লীর সংসদ ভবনে প্রধানমন্ত্রীর সঙ্গে দেখা করেন। আন্তর্জাতিক ক্ষেত্রে অসাধারণ দক্ষতা দেখানোর জন্য পদক জয়ীদের অভিনন্দন জানান প্রধানমন্ত্রী। দেশের বিভিন্ন ছোট শহর থেকে ক্রীড়া নৈপুণ্যের বিকাশ ঘটার বিষয়টির উল্লেখ করে এই প্রক্রিয়া অব্যাহত রাখার কথা বলেন প্রধানমন্ত্রী। অনুষ্ঠানে পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান, তথ্যসম্প্রচার এবং ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী কর্ণেল রাজ্যবর্ধন সিং রাঠোর উপস্থিত ছিলেন।
ভারতও ভিয়েতনামের মধ্যে সাইবার নিরাপত্তা সংক্রান্ত সমঝোতায় কেন্দ্রীয় মন্ত্রিসভার সায়

ভারত ও ভিয়েতনামের মধ্যে সাইবার নিরাপত্তা সংক্রান্তস্বাক্ষরিত সমঝোতাপত্রটিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে স্বাক্ষর পরবর্তী অনুমোদন দেওয়া হয়েছে। ভারতের কম্পিউটারএমার্জেন্সি রেসপন্স টিম এবং ভিয়েতনামের জনসুরক্ষা মন্ত্রকের সাইবার নিরাপত্তাবিভাগের মধ্যে হ্যানয়ে গত ৩ সেপ্টেম্বর, ২০১৬ তারিখে এই সমঝোতাপত্র স্বাক্ষরিত হয়। ভারত ও ভিয়েতনামের মধ্যে সাইবার নিরাপত্তা বিষয়কঘটনাগুলি সনাক্ত করা, মীমাংসা ও নিবারণ করার জন্য জ্ঞান ও অভিজ্ঞতা বিনিময়ে এইসমঝোতা আরও ঘনিষ্ঠ সহযোগিতার ক্ষেত্র প্রশস্ত করবে। …
মার্কিন যুক্তরাষ্ট্রের ২৪৬তম স্বাধীনতা দিবস উপলক্ষে প্রধানমন্ত্রীর শুভেচ্ছা

নয়াদিল্লি, ০৪ জুলাই, ২০২২ প্রধানমন্ত্রী শ্রী নরেন্দ্র মোদী মার্কিন যুক্তরাষ্ট্রের ২৪৬তম স্বাধীনতা দিবস উপলক্ষে রাষ্ট্রপতি জো বাইডেন, উপ-রাষ্ট্রপতি কমলা হ্যারিস এবং মার্কিন জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “মার্কিন যুক্তরাষ্ট্রের ২৪৬তম স্বাধীনতা দিবস উপলক্ষে @
বায়ু দূষণ রোধে গৃহীত ব্যবস্থাগুলির পর্যালোচনা করলেন প্রধানমন্ত্রীর প্রধান সচিব

বায়ু দূষণ রোধে পাঞ্জাব, হরিয়ানা ও দিল্লির পক্ষ থেকে যে সমস্ত ব্যবস্থা গ্রহণ করা হয়েছে প্রধানমন্ত্রীর প্রধান সচিব শ্রী পি কে মিশ্র সেগুলি আজ পুনরায় পর্যালোচনা করে দেখেছেন। এই তিন রাজ্যে বিগত ২৪ ঘন্টায় ফসলের গোড়া পোড়ানো এবং আগুন লাগার ঘটনাগুলির প্রেক্ষিতে কি ধরনের অতিরিক্ত ব্যবস্থা নেওয়া হয়েছে, সেই প্রসঙ্গেও ডঃ মিশ্র বিস্তারিত জানতে চান। পাঞ্জাবের মুখ্যসচিব জানিয়েছেন যে, রাজ্যের যেসব জেলায় ফসলের গোড়া পোড়ানো, সেই জেলাগুলির ওপর তিনি এবং সংশ্লিষ্ট জেলাগুলির ডেপুটি কমিশনাররা নজর রাখছেন। ১৯৮১’র বায়ু (দূষণ প্রতিরোধ ও নিয়ন্ত্রণ) আইন লঙ্ঘণের জন্য একাধিক এফআইআর নথিভুক্ত করা হচ্ছে। আইন লঙ্ঘণের ঘটনাগুলির ক্ষেত্রে জরিমানা ধার্য করার পাশাপাশি, রাজ্য সরকার কড়া ব্যবস্থাও নিচ্ছে। পর্যালোচনা বৈঠকে হরিয়ানার মুখ্যসচিব জানান, রাজ্যের মুখ্যমন্ত্রী যত দ্রুত সম্ভব ফসলের গোড়া পোড়ানোর ঘটনা বন্ধ করতে সংশ্লিষ্ট সকল পক্ষকে নির্দেশ দিয়েছেন। সচিবের পক্ষ থেকে আরও জানানো হয়েছে যে, বায়ু দূষণ নিয়ন্ত্রণে একাধিক দল ২৪ ঘন্টা তৃণমূল স্তরে কাজ করে চলেছেন। দিল্লির মুখ্যসচিবের পক্ষ থেকে জানানো হয় যে, জল ছিটানোর কাজ আরও জোরদার করাহয়েছে। অত্যাধিক দূষণ কবলিত এলাকাগুলিকে চিহ্নিত করা হয়েছে। পরিস্থিতির উন্নয়নে প্রয়োজনীয় ব্যবস্থা নেওয়া হচ্ছে। শহরে খোলা জায়গায় আবর্জনা ফেলা বন্ধ করা হয়েছে। এ জন্য সর্বাধিক জরিমানা নেওয়া হচ্ছে এবং আইন লঙ্ঘণকারীদের বিরুদ্ধেও জরিমানা সহ কড়া ব্যবস্থা নেওয়া হচ্ছে। ভারতীয় আবহাওয়া দপ্তরের পক্ষ থেকে ইঙ্গিত দেওয়া হয়েছে যে, আগামী কয়েক দিন আবহাওয়াজনিত পরিস্থিতি কিছুটা ভালো থাকবে। প্রধানমন্ত্রীর প্রধান সচিব প্রয়োজন সাপেক্ষে বায়ু দূষণ প্রতিরোধমূলক আগাম ব্যবস্থা গ্রহণের ওপর জোর দিয়েছেন। তিনি বলেছেন, বায়ু দূষণ প্রতিরোধে দীর্ঘমেয়াদী ভিত্তিতে স্থায়ী সমাধানসূত্র খুঁজে বের করতে হবে। এই পর্যালোচনা বৈঠকে প্রধানমন্ত্রীর প্রধান সচিব ছাড়াও প্রধানমন্ত্রীর মুখ্য উপদেষ্টা শ্রী পি কে সিনহা, ক্যাবিনেট সচিব, পরিবেশ সচিব, কৃষি সচিব, কেন্দ্রীয় দূষণ নিয়ন্ত্রণ পর্ষদের চেয়ারম্যান, ভারতীয় আবহাওয়া দপ্তরের মহানির্দেশক সহ উচ্চ পদস্থ আধিকারিকরা উপস্থিত ছিলেন। …
প্রধানমন্ত্রী ৮ সেপ্টেম্বর ইন্ডিয়া গেটে ‘কর্তব্য পথ’ – এর উদ্বোধন করবেন এবং নেতাজী সুভাষ চন্দ্র বসুর মূর্তির আবরণ উন্মোচন করবেন

নয়াদিল্লি, ০৭ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী ৮ সেপ্টেম্বর সন্ধ্যা ৭টায় ‘কর্তব্য পথ’-এর উদ্বোধন করবেন। তৎকালীন ক্ষমতার প্রতীক রাজপথের নাম বদলে ‘কর্তব্য পথ’ করা জনঅংশীদারিত্ব ও ক্ষমতায়নের এক অনন্য উদাহরণ। প্রধানমন্ত্রী ইন্ডিয়া গেট – এ নেতাজী সুভাষ চন্দ্র বসুর মূর্তির আবরণ উন্মোচনও করবেন। এই পদক্ষেপ প্রধানমন্ত্রী ‘পাঁচ প্রাণ’ বা প্রতিজ্ঞার একটি ‘ঔপনিবেশিক মানসিকতার কোনও চিহ্ন না রাখা’। বহু বছর ধরে রাজপথ ও সেন্ট্রাল ভিস্তা এভিনিউ সংলগ্ন এলাকায় পর্যটকদের ব্যাপক ভিড় লক্ষ্য করা যায়। এর ফলে, পরিকাঠামো ক্ষেত্রে কিছুটা চাপ সৃষ্টি হয়। জনগণের জন্য শৌচালয়, পানীয় জল, পর্যাপ্ত পার্কিং ব্যবস্থা সহ বিভিন্ন ক্ষেত্রে অভাব দেখা যায়। এছাড়া, এই এলাকায় সড়কের পাশে অপর্যাপ্ত দিশা-নির্দেশ বোর্ড, নিম্নমানের জল ব্যবস্থাপনা ও যথাযথ পার্কিং – এর ব্যবস্থা না থাকায় অসুবিধার সৃষ্টি হ’ত। সাধারণতন্ত্র দিবসের কুচকাওয়াজ সহ অন্যান্য জাতীয় অনুষ্ঠানের সময় জনগণের যাতায়াতের উপর ন্যূনতম বিধিনিষেধ জারির প্রয়োজন হবে। এইসব চিন্তাভাবনাকে নজরে রেখেই এই এলাকার পুনর্বিন্যাস করা হয়েছে। কর্তব্য পথ উন্নত সার্বজনীন এলাকাগুলিকে তুলে ধরার পাশাপাশি, লন, সবুজ বাগিচা, পথচারীদের জন্য পৃথক রাস্তা, সংস্কার করা নালা, নতুন ব্লক ও বিক্রেতাদের স্টল সহ আরও নানা সুবিধা দেবে। এছাড়াও এখানে থাকবে, প্রদর্শনীর জন্য নতুন প্যানেল, উন্নত আলোর ব্যবস্থা, বৃষ্টির জল সংরক্ষণের সুবিধা, বিদ্যুৎ সাশ্রয়কারী আলোর ব্যবস্থা সহ নানা সুবিধা। নেতাজী সুভাষ চন্দ্র বসুর মূর্তিটির আবরণ উন্মোচন করবেন প্রধানমন্ত্রী। এই একই স্থানে এ বছর ২৩ জানুয়ারি পরাক্রম দিবসে প্রধানমন্ত্রী নেতাজীর হলোগ্রাম মূর্তি স্থাপন করেছিলেন। মূল মূর্তিটি নির্মিত হয়েছে গ্রানাইট পাথরে। স্বাধীনতা সংগ্রামে নেতাজীর ভূমিকার প্রতি কৃতজ্ঞতা জানিয়ে দেশবাসীর শ্রদ্ধাঞ্জলি। শ্রী অরুণ যোগীরাজ মূর্তিটির প্রধান নির্মাতা। ২৮ ফুট উঁচু এই মূর্তিটি ৬৫ মেট্রিক টন ওজনের একটি গ্রানাইট পাথর থেকে তৈরি করা হয়েছে।
প্রধানমন্ত্রীকে প্রথম ফিলিপ কোটলার প্রেসিডেনশিয়াল পুরস্কার প্রদান করা হল

প্রধানমন্ত্রী শ্রী নরেন্দ্র মোদীকে আজ নতুন দিল্লির ৭, লোককল্যাণ মার্গে প্রথম ফিলিপ কোটলার প্রেসিডেনশিয়াল পুরস্কার প্রদান করা হয়েছে। এই পুরস্কার প্রদানের ক্ষেত্রে মানুষ, মুনাফা ও গ্রহ সংক্রান্ত তিনটি বিষয়ে গুরুত্ব দেওয়া হয়েছে। এবার থেকে প্রতি বছর রাষ্ট্রের একজন নেতাকে এই পুরস্কার প্রদান করা হবে। পুরস্কারের শংসাপত্রে বলা হয়েছে, দেশকে অসাধারণ নেতৃত্বদানের জন্য শ্রী নরেন্দ্র মোদীকে এই পুরস্কারের জন্য নির্বাচিত করা হল। দেশে অর্থনৈতিক, সামাজিক ও প্রযুক্তিগত ক্ষেত্রে অনন্য সাফল্য এসেছে ভারতের প্রতি তাঁর নিঃস্বার্থ সেবা এবং অক্লান্ত পরিশ্রমের দরুণ। তাঁর নেতৃত্বে ভারত এখন উদ্ভাবনী কেন্দ্র এবং মূল্য সংযুক্ত উৎপাদনের (মেক ইন ইন্ডিয়া) পাশাপাশি তথ্যপ্রযুক্তি, অ্যাকাউন্টিং এবং আর্থিক ক্ষেত্রের মতো পেশাদারী পরিষেবা প্রদানে গ্লোবাল হাব হিসেবে চিহ্নিত হয়েছে। ঐ শংসাপত্রে আরও উল্লেখ করা হয়েছে, সামাজিক সুযোগ-সুবিধা ও আর্থিক অন্তর্ভুক্তির জন্য অভিনব পরিচিতি সংখ্যা বা আধার-সহ ডিজিটাল বিপ্লবের (ডিজিটাল ভারত) মতো উদ্যোগগুলি তাঁর দূরদৃষ্টির পরিচায়ক। এই সমস্ত উদ্যোগ নতুন শিল্পোদ্যোগ স্থাপন, সহজে ব্যবসা-বাণিজ্যের সুবিধা-সহ দেশের জন্য একবিংশ শতকের উপযুক্ত পরিকাঠামো গড়ে তুলেছে। ‘মেক ইন ইন্ডিয়া’, ‘স্টার্ট-আপ ইন্ডিয়া’, ‘ডিজিটাল ভারত’ ও ‘স্বচ্ছ ভারত’-এর মতো উদ্যোগগুলির কথাও শংসাপত্রে উল্লেখ করে বলা হয়েছে, এই উদ্যোগগুলি ভারতকে বিশ্বের অন্যতম লাভজনক উৎপাদন কেন্দ্র ও বাণিজ্যিক গন্তব্যে পরিণত করেছে। অধ্যাপক ফিলিপ কোটলার কেলগ স্কুল অফ ম্যানেজমেন্টের নর্থওয়েস্টার্ন বিশ্ববিদ্যালয়ের মার্কেটিং-এর বিশ্ব খ্যাত অধ্যাপক। ভগ্ন স্বাস্থ্যের দরুণ অধ্যাপক কোটলারের পরিবর্তে মার্কিন যুক্তরাষ্ট্রের জর্জিয়ার এমোরি বিশ্ববিদ্যালয়ের অধ্যাপক ডঃ জগদীশ শেঠ আজ শ্রী মোদীকে এই পুরস্কার প্রদান করেন। /…
স্বাস্থ্য, পুষ্টি, শিক্ষা এবং রপ্তানির দিক থেকে জেলাগুলির সাফল্যে সন্তোষ প্রকাশ প্রধানমন্ত্রীর

নয়াদিল্লি, ১৭ আগস্ট ২০২২ স্বাস্থ্য, পুষ্টি, শিক্ষা এবং রপ্তানির দিক থেকে দেশের যে জেলাগুলি উত্তরোত্তর আকাঙ্ক্ষা পূরণের দিক থেকে সফল হয়ে উঠছে সেগুলি সম্পর্কে বিশেষ সন্তোষ প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন : “দেশের বিভিন্ন জেলা স্বাস্থ্য, পুষ্টি, শিক্ষা এবং রপ্তানির দিক থেকে আকাঙ্ক্ষা পূরণের ক্ষেত্রে সাফল্য দেখাচ্ছে। তা খুব আনন্দের বিষয়। এই কর্মসূচি রূপায়ণের ফলে লক্ষ লক্ষ মানুষের জীবন যে এক রূপান্তর প্রচেষ্টার মধ্য দিয়ে চলেছে তা খুশির বিষয়।” https://t.co/
উপরাষ্ট্রপতি হামিদ আনসারির বিদায় অনুষ্ঠানে প্রধানমন্ত্রী শ্রী নরেন্দ্র মোদীর ভাষণ

মাননীয় সভাপতি মহোদয়, এক দীর্ঘকালীন দেশসেবার পর, আজ আপনি নতুন কর্মক্ষেত্রে প্রবেশ করবেন বলেআমার বিশ্বাস। কারণ, আপনি নিজেকে শারীরিকভাবে যথেষ্ট সুস্থ ও সবল রেখেছেন। আপনিএমন এক দেশপ্রেমিক পরিবারের সন্তান, যে পরিবারের একশো বছরেরও বেশি একটি জাতীয় দলেনেতৃত্ব দেওয়ার ইতিহাস রয়েছে। আপনার দাদু, আপনার ঠাকুরদা কখনও ঐ জাতীয় দলেরঅধ্যক্ষ ছিলেন, কখনও সংবিধানসভার সদস্য ছিলেন, খিলাফত আন্দোলনে কংগ্রেস দলেরসমর্থনের ক্ষেত্রে তাঁর অবদান অবিস্মরণীয় ছিল। আপনি ব্যক্তিগত জীবনে ছিলেন একজন সফল কূটনীতিজ্ঞ। পেশাদার কূটনীতিজ্ঞ কাকেবলে, তা আমি প্রধানমন্ত্রী হওয়ার পর বুঝতে পারি।তাঁর হাসির মানে, করমর্দনের নানাপদ্ধতির মানে তৎক্ষণাৎ বুঝতে পারা যায় না। কারণ, তাঁদের প্রশিক্ষণই সেরকমভাবে হয়।কিন্তু বিগত ১০ বছর ধরে দেশের উপরাষ্ট্রপতি রূপেও তিনি হয়তো অনেকবার সেসবআন্তর্জাতিক কৌশল প্রয়োগ করেছেন। রাজ্যসভার প্রবীণ সাংসদদের আবেগ ও রাজনৈতিক ওপ্রশাসনিক পদক্ষেপকে তিনি সুচারুভাবে নিয়ন্ত্রণ করতেও হয়তো সেই দক্ষতা কাজেলাগিয়েছেন। ফলে, রাজ্যসভা লাভবান হয়েছে। আপনার চাকরিজীবনের একটা বড় সময় পশ্চিম এশিয়ার দেশগুলিতে রাজদূত হিসাবে গুরুদায়িত্ব পালন করেছেন। সেসব দেশে ভারতের সঙ্গে তাঁদের সুসম্পর্ক বজায় রাখা ও অনেকবিতর্কিত বিষয় নিয়ে আলোচনা চালাতে হয়েছে। সম্পর্কের ভারসাম্য বজায় রাখতে হয়েছে। সেখানথেকে অবসর গ্রহণের পর আপনি অধিকাংশ সময় কাজ করেছেন ‘মাইনরিটি কমিশন’ এবং আলিগড়বিশ্ববিদ্যালয়ে। আর তারপর গত ১০ বছর ভারতের উপরাষ্ট্রপতির গুরুদায়িত্ব আপনিঅত্যন্ত নিষ্ঠার সঙ্গে পালন করেছেন। সংবিধানের আওতায় রাজ্যসভাকে প্রতিনিয়তসুন্দরভাবে নিয়ন্ত্রণ করেছেন। সেই কর্তব্য পালন করতে গিয়ে আপনার মনে কখনও হয়তো চাঞ্চল্যও এসেছে আজ থেকেআপনার জীবনে সেসব সমস্যা আর থাকবে না! মুক্তির আনন্দ পাবেন, নিজের আদর্শ অনুযায়ীভাবতে, লিখতে এবং কাজ করতে পারবেন। আপনার সঙ্গে আমার পরিচয় বেশিদিনের নয়। কিন্তু যখনই দেখা হয়েছে, আপনার কাছেঅনেক কিছু জানতে ও বুঝতে পেরেছি। যে কোনও বিদেশ যাত্রার আগে কিংবা ফিরে এসে যখনইসুযোগ পেয়েছি, আপনার পরামর্শ নিতে এসেছি। আমি যা মনে করি, তা ছাড়া আর কী কী হতেপারে, সে সম্পর্কে আপনি আমাকে অবহিত করেছেন। সেজন্য আমি আপনার কাছে হৃদয় থেকেকৃতজ্ঞতা প্রকাশ করছি। আমার পক্ষ থেকে আপনাকে অনেক অনেক শুভেচ্ছা। দেশের উপরাষ্ট্রপতি রূপে, আপনার সুযোগ্য নেতৃত্বের জন্য সংসদের উভয় কক্ষেরপক্ষ থেকে আপনাকে কৃতজ্ঞতা জানাই। আপনার এই কর্তৃত্ব, এই অভিজ্ঞতা, এই সুউচ্চ পদথেকে অবসর গ্রহণ, দীর্ঘ সময় ধরে, সমাজ জীবনে সুদূরপ্রসারী প্রভাব ফেলেছে। দেশেরসংবিধানের মর্যাদা রক্ষায়, সংসদ সদস্যদের পথপ্রদর্শনে আপনার সময় ও শক্তি ভবিষ্যতেওআমাদের পথ দেখাবে। এই প্রত্যাশা রেখে আপনাকে শুভেচ্ছা জানাই। অনেক অনেক ধন্যবাদ।
অতিরিক্ত ১০৬টি অন্তর্দেশীয় জলপথ’কে জাতীয় জলপথগুলির সঙ্গে যুক্ত করতে নতুন বিলে সম্মতি দিল কেন্দ্রীয় মন্ত্রিসভা

জাতীয় জলপথ সংক্রান্ত বিল, ২০১৫ অনুমোদন পেল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে আলোচনাক্রমে বিলটিতে সম্মতি দেওয়া হল। এর ফলে, সংশ্লিষ্ট দপ্তরের পরিবহণ, সংস্কৃতি ও পর্যটন সংক্রান্ত সংসদীয় স্থায়ী কমিটি এবং রাজ্য সরকারগুলির সুপারিশক্রমে এ সম্পর্কিত আইনে প্রয়োজনীয় সংশোধন আনা যাবে। নতুন কেন্দ্রীয় আইনে অতিরিক্ত ১০৬টি অন্তর্দেশীয় জলপথ’কে বর্তমানের ৫টি জাতীয় জলপথের সঙ্গে যুক্ত করা যাবে। অর্থাৎ নতুন ব্যবস্থায় জাতীয় জলপথের মোট সংখ্যা গিয়ে দাঁড়াবে ১১১’তে। অন্তর্দেশীয় জলপথের সংখ্যা বৃদ্ধি পাওয়ায় শিল্প বিকাশের গতি যেমন ত্বরান্বিত হবে, অন্যদিকে তেমনই জলপথে পর্যটন সম্ভাবনার পথও নতুনভাবে খুলে যাবে। এছাড়াও, সারা দেশে অপেক্ষাকৃত স্বল্প ব্যয়ে এক পরিবেশ-বান্ধব ব্যবস্থা হিসেবে গড়ে উঠবে জল পরিবহণ ক্ষেত্রটি।
জামনগরে গুজরাট আর্য়ুবেদ বিশ্ববিদ্যালয় ক্যাম্পাসে আর্য়ুবেদ প্রতিষ্ঠানগুলির ক্লাস্টারকে জাতীয় স্তরের গুরুত্বপূর্ণ প্রতিষ্ঠান হিসেবে মর্যাদা দেওয়ার প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে জামনগরে গুজরাট আর্য়ুবেদ বিশ্ববিদ্যালয় ক্যাম্পাসে আর্য়ুবেদ প্রতিষ্ঠানগুলির ক্লাস্টারকে জাতীয় স্তরের গুরুত্বপূর্ণ প্রতিষ্ঠান হিসেবে মর্যাদা দেওয়ার প্রস্তাব অনুমোদিত হয়েছে। এই বিশ্ববিদ্যালয় ক্যাম্পাসে গড়ে ওঠা একাধিক আর্য়ুবেদ প্রতিষ্ঠানগুলিকে একত্রিত করে ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠানে রূপান্তরিত করা হবে। মন্ত্রিসভার এই সিদ্ধান্তের ফলে ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠান জাতীয় স্তরের প্রতিষ্ঠান হিসেবে মর্যাদা লাভ করবে। সংসদের আসন্ন অধিবেশনই ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠানকে জাতীয় স্তরের গুরুত্বপূর্ণ প্রতিষ্ঠান হিসেবে ঘোষণার জন্য একটি বিল আনা হবে। জনস্বাস্হ্য ক্ষেত্রে নানা চ্যালেঞ্জের মোকাবিলায় আয়ুষ চিকিৎসা পদ্ধতির ক্রমবর্ধমান অবদানের বিষয়টি বিবেচনায় রেখে ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠানকে জাতীয় স্তরের গুরুত্বপূর্ণ প্রতিষ্ঠানের মর্যাদা দানের ফলে জনস্বাস্হ্য ক্ষেত্রে আয়ুর্বেদ চিকিৎসা পদ্ধতির ভূমিকা ও গুরুত্ব উভয়ই বাড়বে। এমনকি আয়ুর্বেদ চিকিৎসা পদ্ধতি ও পরিকাঠামোকে মজবুত করা গেলে স্বাস্হ্য খাতে সরকারের খরচ কমবে। আয়ুষ চিকিৎসা পদ্ধতিকে অসুখ-বিসুখ প্রতিকারের দিক থেকে ব্যয়-সাশ্রয়ী হিসেবে বিবেচনা করা হয়। সারা বিশ্ব জুড়েই আয়ুর্বেদ সংক্রান্ত জ্ঞান ও চিকিৎসা পরিষেবার ব্যাপারে চাহিদা ক্রমশ বাড়ছে। ভারত থেকে আয়ুর্বেদের উৎস হয়েছে। তাই সমগ্র বিশ্বই আন্তর্জাতিক মানের আয়ুর্বেদ শিক্ষা ও চিকিৎসা পদ্ধতির জন্য সর্বাধুনিক প্রতিষ্ঠানের ব্যাপারে ভারতের দিকে তাকিয়ে রয়েছে। প্রস্তাবিত এই প্রতিষ্ঠানটি জাতীয় ও আন্তর্জাতিক চাহিদা ও পদ্ধতি অনুযায়ী আয়ুর্বেদ শিক্ষা ও এ সংক্রান্ত বিভিন্ন পাঠ্যক্রম চালু করার পূর্ণ অধিকার পাবে। এমনকি প্রতিষ্ঠানটির নিজস্ব সার্টিফিকেশন কোর্সও থাকবে। /